stanford-oval/wikipedia huggingface dataset:
ปล้นมหากาฬ

| ปล้นมหากาฬ |
| --- | --- |
โปสเตอร์ภาพยนตร์
กำกับ: เทย์เลอร์ แฮ็คฟอร์ด
บทภาพยนตร์: จอห์น เจ. แมคลาฟลิน
สร้างจาก: Flashfire โดย โดนัลด์ อี. เวสต์เลค
อำนวยการสร้าง: เลสลี่ อเล็กซานเดอร์ สตีฟ เชสแมน เทย์เลอร์ แฮ็คฟอร์ด ซิดนี่ คิมเมล โจนาธาน มิตเชลล์
นักแสดงนำ:   เจสัน สเตธัม  เจนนิเฟอร์ โลเปซ  ไมเคิล ชิคลิส  บ็อบบี แคนนาเวล  นิค โนลเต้ 
กำกับภาพ: เจมส์ ไมเคิล มูโร
ตัดต่อ: มาร์ก วอร์เนอร์
ดนตรีประกอบ: เดวิด บั๊กลีย์
บริษัทผู้สร้าง: Incentive Filmed Entertainment Sierra Pictures Sidney Kimmel Entertainment 
ผู้จัดจำหน่าย: FilmDistrict
วันฉาย:   24 มกราคม ค.ศ. 2013 (2013-01-24) (ลาสเวกัส)  25 มกราคม ค.ศ. 2013 (2013-01-25) (สหรัฐอเมริกา) 
ความยาว: 118 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $35 ล้านดอลล่าร์สหรัฐ
ทำเงิน: $46.2 ล้านดอลล่าร์สหรัฐ
ปล้นมหากาฬ (อังกฤษ: Parker) เป็นภาพยนตร์อเมริกันในปี 2013 แนวแอคชั่น กำกับโดย เทย์เลอร์ แฮ็คฟอร์ด นำแสดงโดย เจสัน สเตธัม, เจนนิเฟอร์ โลเปซ, ไมเคิล ชิคลิส, บ็อบบี แคนนาเวล, นิค โนลเต้
เนื้อเรื่องย่อ

พาร์คเกอร์ ถือเป็นมือหนึ่งในเรื่องการโจรกรรม เขามีทั้งไหวพริบและฝีมือการต่อสู้ และยังเชี่ยวชาญในเรื่องการวางแผนปล้นที่ไม่มีใครคาดคิด สิ่งเดียวที่เขาต้องการก็คือลูกมือที่เชื่อใจได้ อย่างไรก็ตามการโจรกรรมครั้งล่าสุดของเขากลับไม่เป็นอย่างที่คาด เมื่อ พาร์คเกอร์ ตัดสินใจทำงานร่วมกับ มีแลนเดอร์ หัวหน้าแก๊งค์มาเฟีย ที่ตัดสินใจหักหลังเขาหลังจากจบงาน และปล่อยให้ พาร์คเกอร์ นอนรอความตายอยู่ข้างถนน หลังจากที่ พาร์คเกอร์ เอาตัวรอดจากความตายมาได้อย่างหวุดหวิด เขาก็มีเป้าหมายในการล้างแค้นกลุ่มคนที่หักหลังเขา โดยเขาก็ไล่ตามจนมาถึงปาล์มบีช โดยปลอมตัวเป็นเศรษฐีจากเท็กซัสที่กำลังหาซื้อบ้าน ซึ่งก็ทำให้เขาได้รู้จักกับ เลสลี่ นายหน้าอสังหาริมทรัพย์ที่กำลังมีปัญหาเรื่องหนี้สิน ด้วยความช่วยเหลือของเธอ พาร์คเกอร์ ก็ได้ล่วงรู้ถึงแผนการปล้นเครื่องเพชรมูลค่ากว่า 50 ล้านเหรียญของ มีแลนเดอร์ ซึ่งก็ทำให้เขาตัดสินใจที่จะซ้อนแผนปล้นอีกที เพื่อล้างแค้นในสิ่งที่พวกมันได้ทำกับเขา
นักแสดง

เจสัน สเตธัม รับบท ปาร์คเกอร์/ เดเนียล ปาร์มิตต์
เจนนิเฟอร์ โลเปซ รับบท เลสลี่ ร็อดเจอร์
ไมเคิล ชิคลิส รับบท มีแลนเดอร์
บ็อบบี แคนนาเวล รับบท เจค เฟอร์แนนเดซ
บ็อบบี แคนนาเวล รับบท คาร์ลสัน
นิค โนลเต้ รับบท เฮอร์ลีย์
คลิฟตัน คอลลินส์ จูเนียร์ รับบท รอส
แพตตี ลูโปน รับบท แอสเซนเชียน
การ์โลส คาร์รัสโก รับบท นอร์ท
มิคาห์ เอ. ฮาว์พแมน รับบท ออกัส ฮาร์ดวิค
เอมมา บูธ รับบท แคลร์
Nick Nolte as Hurley
ดาเนียล เบิร์นฮาร์ด รับบท ครูล
แด็กซ์ ริกส์
บิลลี สลัตเทอร์ รับบท เบ็น
แหล่งข้อมูลอื่น

Official website เก็บถาวร 2019-10-08 ที่ เวย์แบ็กแมชชีน
ปล้นมหากาฬ ที่อินเทอร์เน็ตมูวีเดตาเบส
ปล้นมหากาฬ ที่รอตเทนโทเมโทส์
ปล้นมหากาฬ ที่เมทาคริติก
ปล้นมหากาฬ ที่บ็อกซ์ออฟฟิศโมโจ
แม่แบบ:Siamzone
ปล้นเร็วฝ่าโคตรพายุ

| ปล้นเร็วฝ่าโคตรพายุ |
| --- | --- |
โปสเตอร์ใบปิดภาพนตร์
กำกับ: ร็อบ โคเฮน
เขียนบท:   เจฟฟ์ ดิกสัน  สก็อตต์ วินด์เทาเซอร์ 
เนื้อเรื่อง:   การ์โลส เดวิส  แอนโทนี ฟิงเกิลตัน 
อำนวยการสร้าง:   คาเรน เอลิส บาล์ดวิน  โมเช ไดอาเมนท์  คริสโตเฟอร์ มิลเบิร์น  แดนนี่ ร็อธ  ไมเคิล ทัดรอส เจอาร์  เดเมียโน ทุชชี 
นักแสดงนำ:   โทบี เคบเบลล์  แมกกี เกรซ  ไรอัน ควานเทน  เมลิสซา โบโลนา  ราฟท์ อิเนสัน 
กำกับภาพ: แชลลี จอห์นสัน
ตัดต่อ: นิเวน โฮวี่
ดนตรีประกอบ: ลอร์น บาลฟ
บริษัทผู้สร้าง:   Foresight Unlimited  Parkside Pictures  Windfall Productions  Tadross Media Group  
ผู้จัดจำหน่าย: Entertainment Studios Motion Pictures (สหรัฐอเมริกา) มงคลเมเจอร์ (ไทย)
วันฉาย:   9 มีนาคม ค.ศ. 2018 (2018-03-09) 
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $35 ล้านดอลล่าร์สหรัฐ
ทำเงิน: $4.1 ล้านดอลล่าร์สหรัฐ
ปล้นเร็วฝ่าโคตรพายุ (อังกฤษ: The Hurricane Heist) เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2018 นำแสดงโดย โทบี เคบเบลล์, แมกกี เกรซ, ไรอัน ควานเทน,  เมลิสซา โบโลนา, ราฟท์ อิเนสัน ออกฉายในประเทศสหรัฐอเมริกาในวันที่ 9 มีนาคม ส่วนในประไทยออกฉายวันที่ 15 มีนาคม
เนื้อเรื่องย่อ

เรื่องราวการลุยระห่ำของนักไล่ล่าพายุหนุ่มที่ร่วมมือกับเจ้าหน้าที่สาวผู้พิทักษ์ทรัพย์สินของรัฐ ในปฏิบัติการหยุดแผนโจรกรรมครั้งอุกอาจที่สุดแห่งประวัติศาสตร์ของกลุ่ม แฮ็คเกอร์มือโปรที่บุกโรงกษาปณ์แห่งอเมริกาเพื่อหวังปล้นเงิน 600 ล้านดอลลาร์มาครอบครอง ในเวลาเดียวกันกับที่พายุเฮอริเคนระดับ 5 ที่รุนแรงที่สุดในศตวรรษกำลังก่อตัวเข้าโจมตีเมืองและพังทุกอย่างราบเป็นหน้ากอง การหยุดแผนปล้นเหนือชั้นไปพร้อมกับการเอาชีวิตรอดจากเฮอร์ริเคนลูกยักษ์
นักแสดงนำ

โทบี เคบเบลล์ รับบท วิลล์
แมกกี เกรซ รับบท เคซี่
ไรอัน ควานเทน รับบท บรีซ
เมลิสซา โบโลนา รับบท ซาช่า
ราฟท์ อิเนสัน รับบท เพอร์คินส์
แหล่งข้อมูลอื่น

เว็บไซต์ทางการ
ปล้นเร็วฝ่าโคตรพายุ ที่อินเทอร์เน็ตมูวีเดตาเบส
ปั๊ม

ปั๊ม (อังกฤษ: pump)  เป็นคำทับศัพท์จากภาษาอังกฤษที่ไม่ถูกต้องตามหลัก แต่นิยมใช้กันมานานแล้ว สามารถหมายถึง
สถานีบริการน้ำมัน หรือ ปั๊มน้ำมัน (filling station, fueling station, gas station, service station หรือ petrol station)
เครื่องสูบ (pump) มีหลายชนิด อาทิ
เครื่องสูบลม หรือปั๊มลม
เครื่องสูบน้ำ หรือปั๊มน้ำ
สถานีสูบน้ำ หรือโรงสูบน้ำ (pumping station)
การปั๊มหัวใจ (cardiopulmonary resuscitation: CPR)
การนวดกระตุ้นการทำงานของหัวใจ (enhanced external counterpulsation: EECP) รวมไปถึงเครื่องมือที่ใช้
การสแปมในเว็บบอร์ดหรือบล็อกสาธารณะ เพื่อโฆษณาหรือสะสมมูลค่าบางอย่าง
ปั๊มเชื้อเพลิง

ปั๊มเชื้อเพลิงแรงดันสูงของเครื่องยนต์ดีเซลสำหรับเรือของ Yanmar รุ่น 2GM20
ปั๊มเชื้อเพลิง (อังกฤษ: Fuel pump) เป็นอุปกรณ์ที่ทำหน้าส่งเชื้อเพลิงด้วยแรงดันเข้าสู่ห้องเผาไหม้สำหรับเครื่องยนต์สันดาปภายใน สามารถแบ่งแยกได้หลายอย่างตามลักษณะการทำงาน เช่น ปั๊มเชื้อเพลิงเครื่องยนต์เบนซิน ปั๊มเชื้อเพลิงเครื่องยนต์ดีเซล ซึ่งอาจจะติดตั้งภายในถังเชื้อเพลิงหรือภายนอก หรือ ติดตั้งอยู่ที่เครื่องยนต์
ปัญหาของฮิลเบิร์ท

ปัญหาของฮิลเบิร์ท (อังกฤษ: Hilbert's problems) คือ ปัญหาคณิตศาสตร์ทั้ง 23 ข้อ ที่ตั้งโดยดาวิท ฮิลเบิร์ท นักคณิตศาสตร์ชาวเยอรมัน ได้นำเสนอต่อที่ประชุมสภานักคณิตศาสตร์นานาชาติ (International Congress of Mathematicians) ณ กรุงปารีส เมื่อ ค.ศ. 1900 ปัญหาเหล่านี้เป็นปัญหาที่ยังไม่มีใครแก้ได้ในเวลานั้น และมีอิทธิพลต่อวงการคณิตศาสตร์เป็นอย่างมากในคริสต์ศตวรรษที่ 20 ฮิลเบิร์ทได้เสนอปัญหา 10 ข้อต่อที่ประชุม (ปัญหาข้อ 1, 2, 6, 7, 8, 13, 16, 19, 21 และ 22) เมื่อวันที่ 8 สิงหาคม และได้เสนอปัญหาข้ออื่น ๆ ในภายหลัง
ปั๊ก

| --- | --- |
ปั๊ก
ถิ่นกำเนิดพันธุ์
ถิ่นกำเนิด: ประเทศจีน
มาตรฐานพันธุ์
น้ำหนัก: 6.4 - 8.2 กิโลกรัม
ส่วนสูง: 10 - 11 นิ้ว
ลักษณะขน: ขนสั้นเกรียน เป็นมัน ไม่ปุกปุย
สีขน: สีน้ำตาลแบบลูกวัว สีเงินหรือสีดำ
จัดอยู่ในกลุ่ม: กลุ่มสุนัขพันธุ์เล็ก
พันธุ์สุนัข
ด ค ก
ปั๊ก (อังกฤษ: Pug) เป็นสุนัขพันธุ์เล็ก มีร่างกายเล็กปานกลาง มีหน้าสั้นและย่น ใบหูพับตก  และมีขนสั้นเกรียน หางมีลักษณะ บิดเป็นเกลียวชี้ขึ้นม้วนจนเป็นวงติดกับบั้นเอว ถ้าหากหางม้วนได้ถึงสองตลบก็จัดว่าเป็นลักษณะที่สวยสมบูรณ์ทีสุด หายใจและกรนเสียงดัง
ปั๊ก เป็นสุนัขที่ถูกผสมพันธุ์ออกมา จนได้สัดส่วนรูปร่างที่กระทัดรัดเป็นสี่เหลี่ยมจัตุรัส ตัน และมีกล้ามเนื้อที่แข็งแรง หัวมีลักษณะเป็นสี่เหลี่ยมจัตุรัสเชิดขึ้นเล็กน้อย ตากลมยื่นออกมาแลดูอ่อนโยน มีสีดำเป็นประกาย หูสั้นตกลงข้างหัวมีความนุ่มคล้ายกำมหยี่ คอสันโค้งเล็กน้อย หางชี้ขึ้นด้านบนม้วนเป็นวงจนติดบั้นเอว ถ้าหากหางม้วนได้ถึงสองตลบก็จะจัดว่าเป็นลักษณะที่สวยงามที่สุด ขาหน้าเหยีดตรง มีขนสั้นละเอียดเป็นประกาย มีสีเหลื่องแอพพริค็อด มี Marking สีดำที่หน้าและใบหู
ปั๊กเป็นที่นิยมเลี้ยงกันมาก ปั๊กเป็นสุนัขที่มีนิสัยน่ารัก น่าเลี้ยงอีกต่างหาก ถึงหน้าตาเขาจะดูเหมือนคิดมากไปหน่อยถ้าได้ลองเลี้ยงแล้วจะหลงใหลโดยไม่รู้ตัว เพราะความอ่อนโยนของมัน ข้อควรระวังในการเลี้ยงคือสภาพอากาศที่ร้อนปั๊กจะทนไม่ค่อยจะได้ ถ้าทนไม่ไหวอาจเป็นลมแดดได้ และถ้าอากาศเย็นควรให้อยู่ในที่อุ่น ๆ หรือหาเสื้อมาสวมให้เพื่อป้องกันไม่ให้เป็นหวัด
ปวดคอ

| ปวดคอ |
| --- | --- |

ภาพประกอบแสดงอาการปวดคอ
สาขาวิชา: ประสาทศัลยศาสตร์, อื่น ๆ
ความชุก: 2/3 ของประชากร
ปวดคอ (อังกฤษ: Neck pain หรือ cervicalgia) เป็นปัญหาที่พบบ่อยในทางการแพทย์ ประชากรราวสองในสามมีอาการปวดคอในช่วงใดช่วงหนึ่งของชีวิต การศึกษาในปี 2010 พบว่าประชากรของโลกราว 5% มีอาการปวดคอ
การวินิจฉัยแยกโรค

อาการปวดคอสามารถเกิดได้จากโครงสร้างใด ๆ ของคอ ซึ่งได้แก่ หลอดเลือด, เส้นประสาท, ทางเดินหายใจ, ทางเดินอาหาร และระบบกล้ามเนื้อและกระดูก หรืออาจเป็นการปวดนอกบริเวณจากพยาธิสภาพในส่วนอื่นนอกเหนือจากคอ
สาเหตุสำคัญและมีความอันตรายที่ทำให้เกิดการปวดคอซึ่งมีอาการปวดอย่างรุนแรง เช่น:
หลอดเลือดแดงคารอทิดแบ่งชั้น
การปวดนอกบริเวณจากโรคหลอดเลือดหัวใจฉับพลัน
มะเร็งของศีรษะและคอ
การติดเชื้อ เช่น:
การติดเชื้อของเยื่อหุ้มสมอง
หนองในโพรงหลังฟาริงซ์
อีพิกลอตติสอักเสบ
การปลิ้นของแผ่นรองกระดูกสันหลัง
สะปอนดัยโลสิส
ภาวะโพรงสันหลังตีบแคบ
สำหรับสาเหตุในการปวดคอที่น้อยกว่าและพบได้บ่อย มักเกิดจากการอักเสบของระบบกล้ามเนื้อและกระดูกบริเวณคอหรือหลังส่วนบน ซึ่งสามารถเกิดได้จากการใช้งานเป็นระยะเวลานาน การอยู่ในท่าที่ไม่ถูกต้อง ความเครียด เป็นต้น
การรักษา

การรักษาขึ้นอยู่กับสาเหตุในการปวดคอ ในกรณีส่วนใหญ่สามารถรักษาแบบอนุรักษนิยมได้ ข้อแนะนำซึ่งอาจช่วยบรรเทาอาการปวดคอได้ เช่น การประคบร้อนหรือเย็น  การให้ยาแก้ปวด, การฝึกกล้ามเนื้อคอ, การปรับท่าทางให้เหมาะสม และการทำกายภาพบำบัด นอกจากนี้ในการรักษาอาจรวมถึงการให้คสามรู้แก้ผู้ป่วย กระนั้นหลักฐานที่มีอยู่ไม่แสดงให้เห็นว่าเป็นแนวทางที่ได้ผลนัก
แหล่งข้อมูลอื่น

| --- | --- |
การจำแนกโรค: DICD-10: M54.2 ICD-9-CM: 723.1 MeSH: D019547 DiseasesDB: 23260
ทรัพยากรภายนอก: Patient UK: ปวดคอ
"6 Ways to Ease Neck Pain" at Harvard Medical School
"Neck pain-Symptoms and causes" at Mayo Clinic
ปากใบ

ปากใบ (อังกฤษ: stomata) คือรูที่อยู่ระหว่างเซลล์คุม (guard cell) ที่ควบคุมการเปิดปิดของปากใบ ปากใบมีหน้าที่เป็นทางเข้าออกของน้ำและคาร์บอนไดออกไซด์ซึ่งปากใบของพืชส่วนใหญ่อยู่ล่างผิวใบเพราะพืชสังเคราะห์ด้วยแสงได้ดีในช่วงที่มีแสงแดดมาก ปากใบจึงต้องอยู่ด้านล่างเพื่อป้องกันการสูญเสียน้ำออกทางปากใบ นอกจากนี้ ผิวใบด้านบนยังมี
ไขมันเคลือบอยู่หนาแน่นซึ่งช่วยลดการคายน้ำออกจากทางปากใบได้
ปากกาทะเล

| ปากกาทะเล ช่วงเวลาที่มีชีวิตอยู่: แคมเบรียน-ปัจจุบัน |
| --- | --- |

ปากกาทะเลชนิด Pennatula phosphorea

การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ชั้น:: Anthozoa
ชั้นย่อย:: Octocorallia
อันดับ:: Pennatulacea Verrill, 1865

วงศ์
 อันดับย่อย Sessiliflorae Anthoptilidae  Chunellidae  Echinoptilidae  Funiculinidae  Kophobelemnidae  Protoptilidae  Renillidae  Scleroptilidae  Stachyptilidae  Umbellulidae  Veretillidae  อันดับย่อย Subselliflorae Pennatulidae  Pteroeididae  Virgulariidae
ปากกาทะเล (อังกฤษ: Sea pens) เป็นสัตว์ทะเลไม่มีกระดูกสันหลังจำพวกหนึ่ง ที่อยู่ในอันดับ Pennatulacea จัดเป็นแอนโธซัวอย่างหนึ่ง  มีลักษณะใกล้เคียงกับปะการังอ่อน โดยแต่ละโพลิปมีหนวดจำนวน 8 เส้น โคโลนีของปากกาทะเลแต่ละชนิดมีรูปร่างแตกต่างกันออกไป บางชนิดเป็นท่อนคล้ายฝักข้าวโพด บางชนิดเป็นแท่งยาวคล้ายกิ่งไม้ก้านเดียว คล้ายแท่งปากกา อันเป็นที่มาของชื่อสามัญ และบางชนิดคล้ายขนนก สีของปากกาทะเลส่วนใหญ่มีสีครีม, สีเหลืองและสีม่วงอ่อน
ปากกาทะเลทุกชนิดอาศัยอยู่รวมกันเป็นโคโลนีเช่นเดียวกับกัลปังหาและปะการังอ่อน ด้านล่างเป็นด้ามใช้สำหรับฝังลงไปในทะเลที่เป็นโคลน หรือโคลนปนทราย ส่วนบนที่อยู่ของโพลิปรูปร่างเป็นทรงกระบอก สามารถยืดหดตัวจากเนื้อเยื่อของโคโลนีเพื่อจับเหยื่อ แต่ละโคโลนีมีโพลิปหรือตัวปากกาทะเลนับร้อยตัว
ปากกาทะเลทุกชนิดอาศัยอยู่ตามพื้นทะเล โดยเฉพาะบริเวณที่มีกระแสน้ำไหลผ่าน เพราะโพลิปจะได้รับแพลงก์ตอนที่พัดมากับกระแสน้ำและได้รับออกซิเจนอย่างเพียงพอ
ปากกาทะเลรูปขนนกมีแขนงแตกออกทางด้านข้าง มักมีปูตัวแบนขนาดเล็กอาศัยอยู่แบบเกื้อกูลกัน ส่วนใหญ่มักพบปูอาศัยกันเป็นคู่ ซึ่งปูจำพวกนี้ไม่พบอยู่อย่างอิสระตามลำพัง แต่อาศัยปากกาทะเลเป็นที่พักพิง หาอาหาร และช่วยเก็บกินเศษอินทรีย์ที่ติดอยู่ตามผิวลำตัวของปากกาทะเล จึงทำหน้าที่คล้ายแม่บ้านหรือพนักงานทำความสะอาดให้กับปากกาทะเลด้วย
ปากกาทะเลมีคุณสมบัติอยู่อย่างหนึ่งคือ ความสามารถในการเรืองแสงได้ในที่มืด ซึ่งการเรืองแสงอาจเกิดเป็นบางส่วนหรือเกิดพร้อมกันทั้งโคโลนีก็ได้ เหตุนี้บริเวณพื้นทะเลบางแห่งที่มีปากกาทะเลอาศัย จึงอาจมีแสงเรืองคล้ายไฟใต้น้ำส่องสว่างด้วย
เนื่องจากปากกาทะเลอาศัยอยู่ตามพื้นทะเล จึงมักติดอวนลากของชาวประมงซึ่งลากสัตว์น้ำหน้าดินขึ้นมา แต่ปากกาทะเลไม่สามารถนำมาบริโภคได้ จึงถูกนำไปทำอาหารสัตว์ปะปนกับปลาเป็ด การศึกษาตัวอย่างของปากกาทะเลจึงกระทำได้ง่ายวิธีหนึ่งคือ การเก็บจากท่าเทียบเรือประมงนั่นเอง
ปากกาทะเล โดยมากเป็นสัตว์ทะเลที่มักไม่ค่อยเป็นที่รู้จัก จึงมีการศึกษาน้อยมาก ในน่านน้ำไทยเชื่อว่ามีปากกาทะเลอยู่อย่างน้อย 2 ชนิด
โดยแบ่งออกได้เป็น 2 อันดับย่อย มีทั้งหมด 14 วงศ์ (ดูในตาราง)
ปัว ไฉ

ปัว ไฉ (อังกฤษ: Bo Cai , ? — ค.ศ. 184) แม่ทัพของกบฏโพกผ้าเหลืองซึ่งพ่ายแพ้ต่อ จูฮี แม่ทัพที่ราชสำนักส่งมาแต่ขณะหนีการไล่ตามจากกองทัพของจูฮีกลับถูกทหารของ ฮองฮูสง ซึ่งเป็นรองแม่ทัพของจูฮียิงธนูไฟใส่จนตายเมื่อ ค.ศ. 184
ดูเพิ่ม

รายชื่อบุคคลในยุคสามก๊ก
ปัตตาเวีย (พืช)

บทความนี้เกี่ยวกับพืช สำหรับเมืองในอินโดนีเซีย ดูที่ จาการ์ตา
| ปัตตาเวีย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Euphorbiaceae
สกุล:: Jatropha
สปีชีส์:: J.  integerrima
ชื่อทวินาม
Jatropha integerrima Jacq.

ชื่อพ้อง
 Jatropha hastata Jacq.
ปัตตาเวีย (อังกฤษ: Peregrina, Spicy Jatropha, ชื่อวิทยาศาสตร์:  Jatropha integerrima) เป็นพืชในวงศ์ Euphorbiaceae เป็นไม้พุ่ม ทรงพุ่มค่อนข้างสูงโปร่ง เปลือกสีเปลือกต้นสีน้ำตาลเทา กิ่งอ่อนสีน้ำตาลแดง มีจุดหายใจสีน้ำตาลประทั่วไปที่ลำต้นและกิ่ง แตกกิ่งก้านมากและมักโค้งลงสู่พื้นดิน การเกาะติดของใบบนกิ่งแบบเวียน ก้านใบยาว ใบเดี่ยวทรงรีถึงรีแกมไข่กลับ ปลายใบแหลมเรียวยาวคล้ายหาง โคนใบมน ขอบใบเรียบ ผิวใบด้านบนสีเขียวเข้ม ผิวใบด้านล่างสีเขียวอมแดง ปลายใบโค้งมนมีติ่งหาง โคนใบสอบเรียวมีหนามอ่อนเกาะติดอยู่ประมาณ 4-6 อัน ดอกสีแดง ชมพู ชมพูม่วง ออกเป็นช่อแบบช่อกระจุกตามซอกใบที่ปลายกิ่ง โคนกลีบดอกเชื่อมติดกัน ปลายแยกเป็น 5 แฉก ดอกออกเป็นช่อที่บริเวณปลายกิ่ง ก้านช่อยาว ดอกทยอยบาน ผลรูปไข่ มีสามพู เมื่อสุกสีแดงสด เมื่อแก่แห้งแล้วแตกดีดเมล็ดออกจากผล เมล็ดขนาดเล็กสีน้ำตาล
ปัตตาเวียเป็นพืชมีพิษ ยางเมื่อถูกผิวหนังทำให้บวมแดง เป็นแผลพุพอง เข้าตาทำให้ตาบอด ผลถ้ารับประทานเข้าไปทำให้อาเจียน ถ่ายเป็นเลือด นิยมใช้เป็นไม้ประดับในพื้นที่ได้รับแสงแดดตลอดทั้งวัน หรือได้รับแสงเต็มที่ไม่น้อยกว่า 6 ชั่วโมงต่อวัน ขยายพันธุ์ด้วยการปักชำกิ่ง ตอนกิ่ง และการเพาะเมล็ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปัตตาเวีย
Jatropha integerrima --  PlantAtlas เก็บถาวร 2008-05-27 ที่ เวย์แบ็กแมชชีน
ส่วนพฤกษศาสตร์ป่าไม้.  ชื่อพรรณไม้แห่งประเทศไทย เต็ม สมิตินันทน์ ฉบับแก้ไขเพิ่มเติม พ.ศ. 2544. ส่วนพฤกษศาสตร์ป่าไม้ สำนักวิชาการป่าไม้ กรมป่าไม้ พิมพ์ครั้งที่ 2 (ฉบับแก้ไขเพิ่มเติม).  พิมพ์ที่ บริษัทประชาชน จำกัด. 2544 รวบรวมโดย :	รัตนะ สุวรรณเลิศ  หน่วยอนุรักษ์และใช้ประโยชน์พืชพรรณ ฝ่ายปฏิบัติการวิจัยและเรือนปลูกพืชทดลอง มหาวิทยาลัยเกษตรศาสตร์ วิทยาเขตกำแพงแสน จ. นครปฐม
ปัตตาเวีย - ฐานข้อมูลพรรณไม้ที่ใช้ในงานภูมิสถาปัตยกรรม เก็บถาวร 2011-09-13 ที่ เวย์แบ็กแมชชีน
ปัญหาชาวยิว

ปัญหาชาวยิว (อังกฤษ: Jewish question) ครอบคลุมปัญหาและการแก้ปัญหาแวดล้อมสถานะพลเมือง กฎหมายและสัญชาติอันไม่เท่าเทียมทางประวัติศาสตร์ระหว่างชนกลุ่มน้อยชาวยิวอัชเคนาซิและผู้ที่มิใช่ยิว โดยเฉพาะอย่างยิ่งในทวีปยุโรป ปัญหาแรกอภิปรายและถกเถียงกันในหมู่ชนชั้นสูง นักการเมืองและนักเขียนในยุโรปตะวันตกและยุโรปกลางระหว่างยุคภูมิธรรมและการปฏิวัติฝรั่งเศส ซึ่งปัญหานี้รวมไปถึงการขาดคุณสมบัติทางพลเมืองทางเศรษฐกิจและกฎหมายของยิว ความเท่าเทียม การปลดปล่อยชาวยิวให้เป็นอิสระและภูมิธรรมยิว (Jewish Enlightenment) ปัญหา ซึ่งรวมไปถึงการผสมกลมกลืนในการพลัดถิ่นและลัทธิไซออนิสต์ ยังคงดำเนินต่อไปถึงคริสต์ศตวรรษที่ยี่สิบ คำดังกล่าวเกี่ยวข้องอย่างใกล้ชิดกับช่วงที่การต่อต้านยิวเพิ่มขึ้นเมื่อคริสต์ทศวรรษ 1880 เช่นเดียวกับความพยายามในการสถาปนารัฐยิว
ประวัติ

คำว่า "ปัญหาชาวยิว" ใช้ครั้งแรกในบริเตนใหญ่นับแต่ประมาณ ค.ศ. 1750 ตามข้อมูลนักวิชาการการล้างชาติโดยนาซี ลูซี ดาวีโดวิกซ์ (Lucy Dawidowicz) คำว่า "ปัญหาชาวยิว" ดังที่เริ่มปรากฏใช้ในยุโรปตะวันตกนี้ เป็นการแสดงออกอย่างเป็นกลางถึงทัศนะในแง่ลบต่อลักษณะเฉพาะภายนอกและติดตาของยิวในฐานะผู้คนต่อเบื้องหลังของชาตินิยมทางการเมืองและรัฐชาติใหม่ที่กำลังรุ่งเรืองขึ้น ดาวีโดวิกซ์เขียนว่า "ประวัติศาสตร์การปลดปล่อยชาวยิวและการต่อต้านยิวยุโรปนั้นเต็มด้วย 'หนทางแก้ไขปัญหาชาวยิว' ที่มีการเสนอ" ปัญหานั้นอภิปรายกันต่อไปในฝรั่งเศส (เรียกว่า "la question juive") หลังการปฏิวัติฝรั่งเศสใน ค.ศ. 1789 ก่อนขยายไปยังเยอรมนีผ่านบทความ "Die Judenfrage" (ดี ยูเดนฟราเกอ) ของบรูโน เบาเออร์
นับแต่จุดนั้น บทความ จุลสาร บทความหนังสือพิมพ์และหนังสืออื่นอีกนับร้อยถูกเขียนขึ้นว่าด้วยหัวข้อดังกล่าว โดยมีการเสนอ "ทางแก้" หลากหลาย รวมทั้งการโยกย้ายถิ่นฐาน การเนรเทศ และการดูดกลืนประชากรยิว คล้ายกัน งานวรรณกรรมอีกนับร้อยชิ้นเขียนขึ้นเพื่อคัดค้าน "ทางแก้" เหล่านี้ และเสนอทางแก้เช่น บูรณาการใหม่ และการศึกษา
อย่างไรก็ดี การถกเถียงนี้ไม่อาจตัดสินได้ว่าปัญหาชาวยิวข้องเกี่ยวกับปัญหาที่คู่ปรับของชาวยิวเยอรมันก่อขึ้นมากกว่าหรือกลับกัน อันเป็นปัญหาซึ่งเกิดขึ้นจากการมีชาวยิวเยอรมันต่อคู่ปรับของพวกเขา
นับแต่ราว ค.ศ. 1860 เป็นต้นมา แนวคิดนี้ได้มีแนวโน้มต่อต้านยิวเพิ่มขึ้น ชาวยิวได้รับการอธิบายภายใต้ชื่อนี้ว่าเป็นอุปสรรคกีดขวางต่ออัตลักษณ์และความเชื่อมแน่นของชาติเยอรมันและในฐานะศัตรูภายในประเทศของชาวเยอรมันเอง ผู้ต่อต้านชาวยิวเช่น วิลเฮล์ม มาร์, คาร์ล ออยเกน ดือริง, เธโอดอร์ ฟริทช์, ฮิวสตัน สจวร์ต เชมเบอร์เลน, พอล เดอ ลาการ์ด เป็นต้น ประกาศว่า ปัญหาชาวยิวเป็นปัญหาทางเชื้อชาติซึ่งไม่อาจแก้ไขได้ด้วยการผสานกลืน เพื่อที่จะเสนอข้อเรียกร้องสำหรับ "การนำยิวออกจาก" สื่อ การศึกษา รัฐและเศรษฐกิจ ความเข้าทีทางวัฒนธรรม ร่วมกับข้อเรียกร้องให้บังคับมิให้มีการแต่งงานระหว่างยิวกับผู้ที่ไม่ใช่ยิว พวกเขายังใช้นิยามนี้ขับยิวออกจากตำแหน่งครอบงำทางสังคมที่มากกว่าของพวกเขา
การใช้สำนวนนี้อย่างไม่เป็นทางการมากที่สุดใช้โดยนาซีในช่วงต้นและกลางคริสต์ศตวรรษที่ 20 ซึ่งลงเอยด้วยการนำ "ทางแก้ปัญหาชาวยิวสุดท้าย" ไปปฏิบัติระหว่างสงครามโลกครั้งที่สอง
ปัญหาการแบ่งจัตุรัสเป็นจัตุรัส

ปัญหาการแบ่งจัตุรัสเป็นจัตุรัส (อังกฤษ: Squaring the square) เป็นปัญหาทางเรขาคณิต โดยให้แบ่งสี่เหลี่ยมจัตุรัสที่มีความยาวด้านเป็นจำนวนเต็ม ให้เป็นสี่เหลี่ยมจัตุรัสย่อยที่มีความยาวด้านเป็นจำนวนเต็ม ถ้าสี่เหลี่ยมจัตุรัสย่อยเหล่านั้นมีความยาวด้านแตกต่างกันทั้งหมด จะเรียกว่าเป็น "การแบ่งจัตุรัสเป็นจัตุรัสอย่างสมบูรณ์"
การแบ่งจัตุรัสเป็นจัตุรัสอย่างสมบูรณ์ที่แบ่งเป็นจำนวนรูปน้อยที่สุด
การแบ่งจัตุรัสเป็นจัตุรัสอย่างสมบูรณ์

A. J. W. Duijvestijn ใช้คอมพิวเตอร์ในการค้นหาคำตอบของปัญหานี้ และพบคำตอบที่แบ่งเป็นสี่เหลี่ยมจัตุรัส 21 รูป และได้พิสูจน์ว่าเป็นจำนวนรูปที่น้อยที่สุดที่สามารถแบ่งได้
แหล่งข้อมูลอื่น

http://www.squaring.net
http://www.maa.org/editorial/mathgames/mathgames_12_01_03.html
http://www.math.uwaterloo.ca/navigation/ideas/articles/honsberger2/index.shtml เก็บถาวร 2015-10-16 ที่ เวย์แบ็กแมชชีน
http://www.math.niu.edu/~rusin/known-math/98/square_dissect เก็บถาวร 2003-04-19 ที่ เวย์แบ็กแมชชีน
http://www.stat.ualberta.ca/people/schmu/preprints/sq.pdf เก็บถาวร 2015-09-24 ที่ เวย์แบ็กแมชชีน
http://karl.kiwi.gen.nz/prosqtre.html เก็บถาวร 2012-07-16 ที่ เวย์แบ็กแมชชีน
http://karl.kiwi.gen.nz/prosqtsq.html เก็บถาวร 2015-10-14 ที่ เวย์แบ็กแมชชีน
ปอนด์ต่อตารางนิ้ว

ปอนด์ต่อตารางนิ้ว (อังกฤษ: pound per square inch) หรือชื่อที่ถูกต้องกว่าคือ แรงปอนด์ต่อตารางนิ้ว (อังกฤษ: pound-force per square inch) สัญลักษณ์ psi (พีเอสไอ) หรือ lbf/sq in เป็นหน่วยวัดความดันซึ่งมีพื้นฐานจากระบบอังกฤษแบบอาวัวร์ดูปัว นิยมใช้ในสหราชอาณาจักรและสหรัฐอเมริกา หนึ่งปอนด์ต่อตารางนิ้วคือความดันซึ่งเป็นผลจากแรงหนึ่งแรงปอนด์กระทำต่อพื้นที่หนึ่งตารางนิ้ว
1 lbf/sq in ≈ 6,894.757 Pa ในระบบเอสไอ
ความสัมพันธ์กับหน่วยวัดรูปแบบอื่น ๆ

ในการใช้งานตัวย่อ มักมีการเติมตัวอักษรลงไปหลังสัญลักษณ์ "psi" เพื่อแสดงปริมาณที่ถูกวัด อย่างไรก็ตาม สถาบันมาตรฐานและเทคโนโลยีสหรัฐอเมริกา (เอ็นไอเอสที) แนะนำว่า เพื่อเพื่อป้องกันความสับสน การเติมตัวอักษรให้เติมที่ปริมาณที่ถูกวัดแทนที่จะเป็นตัวหน่วยวัดเอง ตัวอย่างเช่น ให้ใช้ "Pg = 100 psi" แทน "P = 100 psig"
psia (pounds-force per square inch absolute) - ความดันสัมบูรณ์ คือความดันเกจรวมกับความดันบรรยากาศรอบบริเวณนั้น ให้ใช้ "Pa = x psi" แทน "x psia"
psid (psi different) - ผลต่างความดัน ให้ใช้ "ΔP = x psi" แทน "x psid"
psig (pounds-force per square inch guage) - ความดันเกจ ให้ใช้ "Pg = x psi" แทน "x psig"
psivg (psi vented guage) - ผลต่างความดันระหว่างจุดที่วัดกับความดันรอบบริเวณนั้น ให้ใช้ "Pvg = x psi" แทน "x psivg"
psisg (psi sealed guage) - ผลต่างความดันระหว่างห้องปิดผนึกที่ความดันบรรยากาศกับความดันที่จุดวัด ให้ใช้ "Psg = x psi" แทน "x psisg"
ความสัมพันธ์กับหน่วยวัดรูปแบบอื่น ๆ > พีเอสไอจี

พีเอสไอจี (psig) ย่อจาก pound[-force] per square inch gauge เป็นหน่วยวัดความดันเทียบกับความดันบรรยากาศที่ระดับน้ำทะเล ต่างจากพีเอสไอ (psi) ซึ่งวัดความดันเทียบกับสุญญากาศ (เช่นในอวกาศ) เกจวัดความดันส่วนใหญ่ เช่นเกจวัดลมยาง มักปรับตั้งให้อ่านได้ค่าเป็นศูนย์ที่ระดับน้ำทะเลเนื่องจากการใช้งานส่วนใหญ่ต้องการวัดผลต่างความดัน
ที่ระดับน้ำทะเล ความดันเนื่องจากบรรยากาศของโลกจะมีค่า 14.7 psi มนุษย์จะไม่รู้สึกถึงความดันนี้เพราะว่าระดับความดันของของเหลวในร่างกายมนุษย์นั้นเท่ากับความดันภายนอก ถ้าเกจวัดความดันปรับตั้งไว้ให้อ่านได้ค่าความดันเป็นศูนย์ในอวกาศ เมื่อนำมาวัดที่ระดับน้ำทะเลย่อมอ่านได้ค่าเป็น 14.7 psi ดังนั้น ถ้าวัดความดันเกจของล้อรถยนต์ได้ 30 psi แสดงว่าความดันสัมบูรณ์คือ 44.7 psi นั่นเอง
มักมีการใช้ psi อย่างผิด ๆ โดยใช้ psi เมื่อต้องการหมายถึง psig
ความสัมพันธ์กับหน่วยวัดรูปแบบอื่น ๆ > เคเอสไอและเคไอพี

เคเอสไอ (ksi) ย่อจาก kilo-pound[-force] per square inch มีค่าเท่ากับ 1000 psi เกิดจากการเติมคำอุปสรรค kilo ข้างหน้าตัวย่อ psi มักใช้ในการคำนวณทางวัสดุศาสตร์และวิศวกรรมเครื่องกลเพื่อระบุค่าความเค้นและค่ามอดุลัสของยัง
ขนาด

ความดันบรรยากาศที่ระดับน้ำทะเล : Pa = 14.7 psi
ความดันเกินขนาดสำหรับยางรถยนต์ : Pg = 32 psi
ความดันเกินขนาดสำหรับยางรถจักรยาน : Pg = 65 psi
ความดันเกินขนาดสำหรับเบรกอากาศ : 90 psi ≤ Pg ≤ 120 psi
ความดันเกินขนาดสำหรับถังประดาน้ำ : Pg = 3,000 psi
ปลาไหลไฟฟ้า

| ปลาไหลไฟฟ้า |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gymnotiformes
อันดับย่อย:: Gymnotoidei
วงศ์:: Gymnotidae
สกุล:: Electrophorus Gill, 1864
สปีชีส์:: E.  electricus
ชื่อทวินาม
Electrophorus electricus (Linnaeus, 1766)

ชื่อพ้อง
 Electrophorus multivalvulus Nakashima, 1941  Gymnotus electricus Linnaeus, 1766  Gymnotus regius Chiaje, 1847 
ปลาไหลไฟฟ้า  (อังกฤษ: electric eel) เป็นปลาน้ำจืดชนิดหนึ่ง มีชื่อวิทยาศาสตร์ว่า Electrophorus electricus จัดอยู่ในวงศ์ Gymnotidae จัดเป็นปลาเพียงชนิดเดียวเท่านั้นที่อยู่ในสกุลนี้
ลักษณะ

มีรูปร่างเรียวยาวคล้ายปลาไหล ตามีขนาดเล็ก ลำตัวสีน้ำตาลเขียวเข้ม ใต้ท้องสีเหลือง หัวมีขนาดใหญ่ ปากกว้าง  ใต้ท้องมีครีบยาวตั้งแต่ส่วนอกไปจนถึงปลายหาง  ชอบอยู่ตามบึงน้ำตื้น ๆ หมกโคลนเลน หรือซ่อนตามวัชพืชในน้ำ ชอบน้ำนิ่งและเก่า (ค่า pH สูง) มีขนาดโตเต็มที่เกือบ 2 เมตร ที่ใหญ่ที่สุดพบถึง 2.5 เมตร น้ำหนักมากกว่า 44 ปอนด์
มีความสามารถพิเศษคือ ปล่อยไฟฟ้าได้สูงถึง 800 โวลต์ หรืออาจมากกว่านั้น ในปลาที่โตเต็มที่ ซึ่งเท่ากับสามารถให้ไฟฟ้าในปริมาณที่พอใช้ในบ้านหลังเล็ก ๆ หลังหนึ่ง  และไม่เกิน 100 โวลต์ในปลาที่ยังเล็กอยู่ โดยกล้ามเนื้อที่อยู่บริเวณลำตัวไปจนถึงปลายหางมีเซลล์พิเศษที่สร้างประจุไฟฟ้าได้ นับเป็นสัตว์ที่สามารถปล่อยกระแสไฟฟ้าได้สูงที่สุดในโลก เพื่อป้องกันตัวและใช้นำทางหาอาหาร เพราะปลาไหลไฟฟ้ามักอาศัยอยู่ในน้ำที่ขุ่นมัว จึงไม่สามารถใช้ประสาทตามองเห็นได้ดีนัก ปลาไหลไฟฟ้าจะกินเนื้อจำพวกสัตว์น้ำที่มีขนาดเล็กกว่า โดยการช็อตสัตว์เหล่านี้ให้สลบแล้วจึงเขมือบกิน และยังเป็นปลาที่ไม่ต้องหายใจผ่านเหงือกเหมือนปลาทั่วไป แต่จะใช้การฮุบอากาศบนผิวน้ำเพื่อรับออกซิเจนโดยตรงโดยผ่านเส้นเลือดฝอยจำนวนมากที่อยู่ที่ปาก โดยจะใช้เวลานานประมาณ 5-10 นาทีจึงขึ้นมาฮุบอากาศหนึ่งครั้ง อีกทั้งยังอยู่บนบกได้อีกนานนับชั่วโมงถ้าผิวหนังยังเปียกชื้นอยู่
ที่อยู่

พบอาศัยอยู่ทั่วไปในลุ่มน้ำอะเมซอนและโอริโนโค ในทวีปอเมริกาใต้
เป็นปลาที่ไม่ได้ใช้บริโภคกันในท้องถิ่น เนื่องจากอันตรายในการถูกช็อต ซึ่งมีรายงานการที่มีมนุษย์เสียชีวิตมาแล้วหลายรายจากการปล่อยไฟฟ้าของปลาไหลไฟฟ้า แต่ก็สามารถบริโภคได้เมื่อปลาไหลไฟฟ้าถูกฆ่าตายแล้วแตกต่างจากปลาที่มีพิษแม้ฆ่าตายแล้วพิษก็ยังอยู่ ในนิทานพื้นบ้านของชาวพื้นเมืองอเมริกาใต้ เล่าว่า ชนเผ่านักรบโบราณลืมปล่อยสายฟ้าลงบนตัวปลา จึงเกิดเป็นปลาไหลไฟฟ้า แต่นิยมเลี้ยงเป็นปลาตู้ สำหรับผู้ที่นิยมเลี้ยงสัตว์แปลก ๆ และนิยมชอบโชว์ตามพิพิธภัณฑ์สัตว์น้ำต่าง ๆ ทั่วโลก โดยมักมีหลอดไฟแสดงกระแสไฟฟ้าอยู่หน้าตู้ด้วย สำหรับในประเทศไทยยังไม่จัดว่าเป็นสัตว์น้ำต้องห้าม แต่ถูกประกาศว่ามีอันตราย ต้องระมัดระวังตามประกาศของกรมประมง
ดูเพิ่ม

ปลาดุกไฟฟ้า
ปลาไฟฟ้า
แหล่งข้อมูลอื่น

รูปและข้อมูลปลาไหลไฟฟ้า
ปั๊มความร้อน

ปั๊มความร้อน (อังกฤษ: Heat pump) เป็นเครื่องนำความร้อน โดยอาศัยหลักการถ่ายเทความร้อนจากแหล่งที่มีความร้อนสูงกว่า เพื่อมาผลิตน้ำหรืออากาศร้อน ปั๊มความร้อนเป็นเครื่องนำความร้อนที่มีประสิทธิภาพสูงกว่า เมื่อเทียบกับเครื่องทำความร้อนแบบอื่นเนื่องจากอาศัยหลักการถ่ายเท ทำให้ใช้พลังงานน้อยกว่าเครื่องทำความร้อนทั่วไป ถึง 4 เท่า
ส่วนประกอบของปั๊มความร้อน

อุปกรณ์หลักในเครื่อง Heat Pump ประกอบด้วย
เครื่องอัดไอ (Compressor)
เครื่องควบแน่น (Condenser)
วาล์วลดความดัน (Expansion Valve)
เครื่องระเหย (Evaporator)
และตัวกลางในการถ่ายเทความร้อนจากอากาศไปสู่น้ำ จำพวกน้ำยา R134a / R12 เป็นต้น